
Naslov: Premiera dokumentarnega filma Celuloza

Napoved za  voditelja:

Sinoči so v dvorani kulturnega doma v Krškem pripravili premiero 36 minutnega dokumentarnega filma z naslovom Celuloza. Film, ki sta ga ustvarila Maja Žiberna in Tomaž Pavkovič govori o zgodovini tovarne celuloze in papirja, ki se je v zgodovini večkrat preimenovala, je pa vedno imela velik vpliv na razvoj mesta in kakovost življenja njegovih prebivalcev. 

T- Iz Krškega: GORAN ROVAN /
X- Snemalec in montažer: Jože Grajžl /

Dokumentarni film pa ne govori samo o zgodovini tovarne, ki so jo v Krškem na kratko naslavljali kar Celuloza, ampak tudi širše, saj je bil vpliv te tovarne odločujoč za razvoj kraja in regije. In kako je film nastajal?

T- TOMAŽ PAVKOVIČ /
X- snemalec in režiser filma /

»Ja, začel smo snemat lani avgusta na delavnicah na Trški Gori, sam smo potem pač videl, da je deset dni premalo za nastanek takega filma, tak da smo pol v bistvu to podaljšal do sedaj, no, ker smo pač še posnel ta padec stolpa in pa nekaj časa je trajal, da smo dobil pač ves arhivski material,no.«

T- MAJA ŽIBERNA /
X- avtorica filma /

»Povod je bil Marcelova pripoved, ta z žarom, ampak pol pa tud naprej, kogar koli smo spraševal so vsi z istim žarom in istim navdušenjem pripovedoval te iste zgodbe pa še pač nadgrajeval so jih z novimi, ne. Jest tega nisem, dost tega dejansko res nisem vedla, se mi je zdelo nepojemljivo. Nisem vedla, da je pleh muska v bistvu od tu zrasla, da je bazen nastal.«

Obiskovalci so tako obudili spomine na ne tako daljno preteklost, seveda pa ni manjkalo niti nostalgije. Kako pa na film gleda Marcel Štefančič, ki je veliko let preživel v Krškem in je tudi pripomogel, da je do nastanka tega filma sploh prišlo?

T- MARCEL ŠTEFANČIČ /
X- filmski kritik /

»Zelo dober, tako ko se dons delajo dokumentarci. Dons dokumentarcev, je kopica dokumentarcev o, o tem kako globalizacija uničuje podjetja, mesta in ta občutek skupnosti. In to je natanko dokumentarec o tem. In tovarna Djuro Salaj se mi zdi, da je bila rojena za dokumentarec, način kako je nastala in kako je potem propadla.«

Čeprav film govori o zgodovini Krškega pa bo prav gotovo zanimiv tudi za druge gledalce. Zato ga nameravata avtorja predstaviti tudi v drugih okoljih in tudi na kakšnem festivalu.

